text: भारत सरकार के विदेश मंत्रालय ने आंबेडकर के जीवन, कार्य और दर्शन को विदेशों में प्रस्तुत करने के वास्ते एक डॉक्यूमेंट्री फिल्म बनाने का निर्णय लिया हैं। फिल्म का शीर्षक होगा 'मूकनायक' जो कि आंबेडकर के पहले अखबार का नाम था। इस फिल्म का निर्माण ऑल टाइम प्रोडक्शन्स नामक एक निजी कंपनी करेगी। ऑल टाइम प्रोडक्शन्स बयान के अनुसार, 'नायकों और प्रतीकों को ढूंढती वर्तमान दुनिया में आंबेडकर की कहानी रहस्यपूर्ण है– विदेशों में एक तरह से अनकही– और भारत में ठीक से नहीं समझी गई।'